দিল্লিতে কুয়াশায় দৃশ্যমানতা শূন্যে, বাতিল ১২৩টি উড়ান

নয়াদিল্লি: দিল্লি (Delhi) সহ উত্তর ভারতে (North India)  জাঁকিয়ে কুয়াশা (Fog) । চারদিকে শুধুই সাদা চাদরের আস্তরণ। সামনের মানুষকে দেখা যাচ্ছে না। রবিবার ভোরে দিল্লিতে দৃশ্যমানতা শূন্যে (Visibility Delhi  zero)  পৌঁছেছে। বিপর্যস্ত সড়ক, বিমান সহ ট্রেন চলাচল।

দিল্লি বিমান বন্দর সূত্রে খবর, রবিবার ঘন কুয়াশার জেরে ৬ টি বিমান বাতিল হয়েছে। ১২৩টি উড়ানের (123 flights)  ওঠানামায় দেরি। ফ্লাইট ট্র্যাকিং ওয়েবসাইট ‘ফ্লাইটরাডার২৪’-এর তথ্য বলছে, দিল্লি বিমানবন্দর থেকে যে বিমানগুলি ওঠানামা করছে সেগুলির গড়ে ২০ মিনিট করে দেরি হচ্ছে। শনিবারও ছিল একই অবস্থা।

আরও পড়ুন:  শহরে গ্রেফতার বাংলাদেশি যুবতী

টানা ৯ ঘণ্টা দৃশ্যমানতা শূন্যে থাকায় ৪৮টি বিমান বাতিল হয়েছে। ৫৬৪টি বিমান ওঠানামায় দেরি হচ্ছে।

রবিবার ভোর থেকে চার ঘণ্টা বিমানবন্দরে দৃশ্যমানতা শূন্যে থাকার পর সকাল ৮টা থেকে কিছুটা পরিস্থিতি স্বাভাবিক হয়েছে।

তিনদিন ধরে বাতিল, কয়েকশো বিমানের ওঠানামায় দেরি ভোগান্তির মুখে যাত্রীরা। অন্যদিকে সড়ক পরিবহনেও ভোগান্তির শিকার হচ্ছে মানুষ। ফলে সমস্যায় পড়ছে নিত্য যাত্রীরা। ট্রেন চলাচলেও একই অবস্থা। ব্যাপক কুয়াশার জেরে ট্রেন চলাচল বিপর্যস্ত। দূরপাল্লার ট্রেনগুলির বেশিরভাগই চার থেকে পাঁচ ঘণ্টা এমনকি আট থেকে ১০ ঘণ্টা দেরিতে চলছে।

দিল্লি, পঞ্জাব, চণ্ডীগড়, উত্তরপ্রদেশ, হরিয়ানাতেও কুয়াশার দাপট চলছে। সেই সঙ্গে চলছে হাড় কাঁপানো ঠাণ্ডা। জারি রয়েছে শৈত্যপ্রবাহের সতর্কতা। আরও ২০ দিন এই পরিস্থিতি জারি থাকবে বলে জানিয়েছে মৌসম বিভাগ।

দেখুন অন্য খবর-